Мастак-пастаноўшчык Аляксандр Касцючэнка таксама паглыбіўся ў гэтую тэму з галавой. Ён прыдумаў вобраз былой велічы, якую раз’ядаюць іржой супярэчнасці. Невыпадкова з’явіўся іржавы метал, які нясе сваю энергетыку. Падчас дзеяння амаль па-сапраўднаму страляюць гарматы, гараць дровы ў камінах і факелы на сценах старадаўняга замка. Касцюмы Элеаноры Грыгарук падкрэсліваюць не толькі эпоху, але і ўсю драматычнасць сюжэта.